**2000 MG a magyar utakon**

* **Kigördült a 2000. MG a szalonból**
* **Az MG 9 hónap alatt adta el az első 1000 autót a magyar piacon, majd újabb 8 hónap alatt jutott el 2000. autóátadáshoz**
* **A 2000. eladott MG márkájú autó egy vállalat által vásárolt, tisztán elektromos MG ZS EV Comfort Standard Range modell**

**Székesfehérvár, 2024. február 22. - Az MG Motor Hungary alig ünnepelte meg első születésnapját Magyarországon, máris újabb mérföldkőhöz érkezett. Február 22-én ünnepélyes keretek között átadták a 2000. MG személyautót Székesfehérváron, az MG Ivanics márkakereskedésében.**

Az MG megújult modelljei egyesítik a brit hagyományt és minőséget a keleti gyártási technológia pedig biztosítja az innovációt, amelyek az autóvezetést még jobb élménnyé teszik. Az MG elkötelezett amellett, hogy a vonzó, fejlett technológiára épülő, intelligens autózást megfizethető és elérhető közelségbe hozza a magyar autósok számára. Ennek megfelelően modellpalettája adekvát választ nyújt a hazai piaci igényekre. Kínálatában megtalálhatók a hagyományos benzines, a plug-in hybrid hajtású modellek, valamint az egyre nagyobb népszerűségnek örvendő elektromos járművek is. Az eddig értékesített modellmix mintegy 80%-át a benzines modellek tették ki, ezek közül is a B-SUV szegmensbe tartozó, családi autónak is kiváló MG ZS volt a legnépszerűbb a vásárlók körében. A céges és magánvásárlók aránya 60-40%-ban oszlik meg a magánvásárlók javára. A magánszemélyek inkább a belső égésű, míg a céges vásárlók a környezetbarát meghajtású modelleket választották.

A modellpaletta hamarosan új hajtáslánccal szerelt modellel bővül, hiszen a jövő heti genfi világpremiert követően az új MG3 városi kisautó először fejlett hibrid meghajtással válik elérhetővé a vásárlók számára.

A 2000. MG személyautó - ami 100%-ban elektromos ZS EV - átadására Székesfehérváron, az MG Ivanics márkakereskedésben került sor 2024. február. 22-én. Az autó egy munkavédelemi és tűzvédelmi tanácsadást nyújtó vállalkozás céges autóflottájának lett az első tisztán elektromos meghajtású darabja. A fehér színű, Comfort felszereltségű, 320 km-es hatatóvval bíró Standard Range, most 50,3 kWh akkukapacitásának köszönhetően a 3,6 milliós állami támogatás igénybevételével a vállalat számára mindössze 9 145 000 forintos költséget jelent. Az új autó kulcsait a cég ügyvezetője Mészáros Viktor MG értékesítőtől vette át ünnepélyes keretek között, melyhez az MG Motor Hungary márkaképviselete egy wellness hétvégére szóló utalványt ajándékozott.

„*Mivel elsősorban városi közlekedésre használatos autóval szerettük volna bővíteni a céges autóparkunkat, kézenfekvő volt, hogy elektromos autóban gondolkodjuk. Egyrészt a zöld rendszámhoz társuló előnyök – ingyenes parkolás, cégautóadó mentesség -, másrészt az állami támogatás miatt. Nagyon sokat keresgéltünk, több márka kínálatát is áttanulmányoztuk. Fő szempontjaink között szerepelt a 300 km feletti hatótáv, a tágas csomagtér és a kedvező garanciális feltételek. De hozzáteszem, hogy nagyon sok múlott a kereskedésen is, hiszen a székesfehérvári MG kereskedésben készséges tájékoztatást és szakszerű segítséget kaptunk. Meggyőződésünk, hogy jó döntést hoztunk, hiszen az MG ZS EV azon túl, hogy megnyerő a külseje, nagyon kényelmes és már az alapfelszereltsége is annyira magas, hogy szerintünk ár-érték arányban ez a legjobb a piacon”* – nyilatkozta az autót megvásárló StruktOrganika Kft. ügyvezetője.

*„Elkötelezettek vagyunk a minőségi autógyártás iránt, ezzel is hozzájárulva a fenntartható és mégis élményteli autózáshoz. Örömmel tapasztaljuk, hogy az elektromos autóvásárlásra felhasználható állami támogatás hatására vállalati oldalról felélénkült az érdeklődés az elektromos modelljeink iránt. Büszkék vagyunk rá, hogy alig másfél év alatt már 2000 vásárló szavazott bizalmat a márkának. Azt jelzi számunkra, hogy az emberek megismerték és megszerették az MG autóit. Ez már olyan mennyiségnek számít, amitől az MG márka sokkal inkább láthatóvá válik az utakon. Továbbra is azon dolgozunk, hogy az MG az autós társadalom meghatározó márkájává váljon. A vásárlók választása a legjobb visszajelzés számunkra.”* – mondta **Szabó Csaba, az MG Motor Hungary márkaigazgatója**.

**Az MG autómárkáról**

Az MG (Morris Garages) Nagy-Britannia egyik első autómárkája, amelyet 1924-ben William Morris alapított, egy évszázados múltra tekint vissza. Márkaidentitása mélyen gyökerezik első modelljében, az MG 14/28 Super Sports autóban, az ikonikus Cecil Kimber által készített remekműben. Az innovációtól áthatva és a jövő iránti elkötelezettségtől hajtva a márka a hangsúlyt a fenntartható és mindenki számára elérhető mobilitás megteremtésére helyezte át.

Jelenlegi értékeiket tükrözi az MG4 Electric, a díjnyertes hatchback, amely hangsúlyozza elhivatottságát az előremutató, technológiailag fejlett és izgalmas elektromos járművek gyártása iránt.

Az MG Motor elkötelezettsége egyszerű, mégis mélyreható: a mobilitás demokratizálása. A benzines, elektromos és hibrid járműveket felvonultató változatos modellkínálatuk sokoldalú hatchback-et, funkcionális kombikat és tágas SUV-kat foglal magában, amelyek mindegyike tele van csúcstechnológiával. Minden MG jármű a világszínvonalú tervezésről tanúskodik, melyet a nagyvonalú, 7 év/150 000 kilométeres futásteljesítményig terjedő gyártói garancia is megerősít. Ez hazánkban a 7 év háromszoros gondoskodás szolgáltatáscsomag része, mely a gyári garancia mellett 7 év országúti segélyszolgálatot és az autó 7 fő rendszerének ingyenes állapotfelmérését tartalmazza.

**Ivanics Csoport**

Az Ivanics Csoport egy 100%-ban magyar tulajdonú családi vállalkozás, amely több, mint 350 főt foglalkoztat 4 telephelyen és egy dunai kikötőben. Több, mint 30 éves tapasztalattal a háta mögött kiemelkedő szerepet tölt be a hazai járműértékesítés és az ehhez kapcsolódó szolgáltatások piacán. Jelenleg 20 márka képviseletét látja el: az autóktól, a motorkerékpárokon át a hajókig.

2022 őszén 4. autós márkaként kezdődött el az MG gépjárműveinek forgalmazása. Ennek a dinamikusan fejlődő márkának a székesfehérvári autószalon ad helyet. A cégcsoport tudatosan törekszik az átfogó stratégiai tervezésre és az állandó pénzügyi stabilitásra, 2001 óta rendelkezik ISO minősítéssel. A dinamikus innovációra nagy hangsúlyt fektetve, a kor kihívásainak eleget téve folyik a napi munkavégzés minden területen, az ügyfelek leghatékonyabb kiszolgálására törekedve. A cégcsoport tevékenységi köre a járműipar területén felmerülő igényeket teljes mértékben lefedi az értékesítés, flottakezelés és a hozzá kapcsolódó szervizszolgáltatások terén is.